ΓΡΑΠΤΗ ΕΡΩΤΗΣΗ E-0549/00

υποβολή: Daniel Varela Suanzes-Carpegna (PPE-DE) προς την Επιτροπή

(28 Φεβρουαρίου 2000)

Θέμα: Σημερινή κατάσταση στον ευρωπαϊκό γαλακτοκομικό τομέα

Με βάση τις πληροφορίες που εστάλησαν από τα κράτη μέλη στην Ευρωπαϊκή Επιτροπή κατά τους τέσσερις πρώτους μήνες της τρέχουσας γαλακτοκομικής περιόδου (Απρίλιος-Ιούλιος) και βάσει των ελέγχων της Επιτροπής για την ακρίβεια των πληροφοριών αυτών που δημοσίευσε τον περασμένο Νοέμβριο, προκύπτει ότι πολλά κράτη μέληπερβαίνουν τις ποσοστώσεις που τους αναλογούν στον τομέα αυτόν.

Καθότι πλησιάζουμε στο τέλος της τρέχουσας γαλακτοκομικής περιόδου και για να γνωρίζουμε την σημερινή κατάσταση του ευρωπαϊκού γαλακτοκομικού τομέα, μπορεί η Επιτροπή να μας πληροφορήσει για τα πιο πρόσφατα στοιχεία που διαθέτει όσον αφορά τις ποσότητες γάλακτος που παρήχθησαν από τα διάφορα κράτη μέλη κατά την τρέχουσα γαλακτοκομική περίοδο (1999/2000) και για το επίπεδο των ποσοστώσεων που καλύφθηκε μέχρι την ημερομηνία αναφοράς;

Συγκεκριμένα, θα μπορούσε η Επιτροπή να αναφέρει βάσει των ελέγχων που διεξήγαγε στα τέλη της περιόδου, ποιά κράτη μέλη προβλέπεται ότι θαπερβούν την ποσόστωσή τους και σε ποιό βαθμό;

Απάντηση του κ. Fischler εξ ονόματος της Επιτροπής

(27 Μαρτίου 2000)

Κατ’ αρχήν, τα επίσημα δεδομένα σχετικά με τις ποσοστώσεις πρέπει να κοινοποιούνται στην Επιτροπή από τα κράτη μέλη, πριν την 1η Σεπτεμβρίου κάθε χρόνου που ακολουθεί το τέλος της περιόδου αναφοράς (Απρίλιος-Μάρτιος), μέσω του ερωτηματολογίου που αναφέρεται σε παράρτημα του κανονισμού της Επιτροπής (ΕΟΚ) αριθ. 536/93 της Επιτροπής της 9ης Μαρτίου 1993 για τον καθορισμό των λεπτομερειών εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων(1) σύμφωνα με τις προβλέψεις της 4ης περίπτωσης του άρθρου 8. Για τον λόγο αυτό, τα δεδομένα που αναφέρονται στην περίοδο αναφοράς 1999-2000 θα είναι γνωστά μόνο μετά την ημερομηνία αυτή. Το ερωτηματολόγιο αυτό αποτελεί τη βάση για την πληρωμή του συμπληρωματικού δασμού.

Ωστόσο, τα κράτη μέλη, σύμφωνα με την τρέχουσα πρακτική τους, κοινοποιούν στην Επιτροπή την κατ'εκτίμηση εξέλιξη των παραδόσεων που πραγματοποιήθηκαν στη βιομηχανία. Προς το παρόν, η Επιτροπή διαθέτει αυτές τις εκτιμήσεις για την περίοδο Απριλίου-Δεκεμβρίου, εκτός όσον αφορά την Ελλάδα (Αύγουστος) και την Ισπανία (Νοέμβριος). Στην εκτίμηση αυτή, μπορεί κανείς να παρατηρήσει ότι ορισμένα κράτη μέληπερβαίνουν το κατ' εκτίμηση προφίλ για την εν λόγω περίοδο. Όπως μπορεί να παρατηρήσει κανείς στον πίνακα ο οποίος αποστέλλεται κατέυθείαν στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, πρόκειται για την Ισπανία, την Ιταλία, το Λουξεμβούργο, την Αυστρία, τη Φινλανδία, την Σουηδία και το Ηνωμένο Βασίλειο.

Κατά την ανάγνωση αυτού του πίνακα, θα πρέπει να ληφθείπόψη ότι οι προβλεπόμενες μεταφορές στα άρθρα 4 και 6 του κανονισμού του Συμβουλίου (ΕΟΚ) αριθ. 3950/92, της 28ης Δεκεμβρίου 1992 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(2) μπορούν να προκαλέσουν αύξηση ή μείωση τηςπέρβασης αναλόγως της περιπτώσεως.

Λαμβάνονταςπόψη όσα προαναφέρονται, τα διαθέσιμα δεδομένα δίνουν μόνον μια μερική άποψη των ποσοτήτωνπέρβασης, δεδομένου ότι οι εκτιμήσεις του 25 % της περιόδου αναφοράς λείπουν επίσης, δηλαδή, οι μήνες από τον Ιανουάριο έως τον Μάρτιο του 2000, πράγμα το οποίο μπορεί να αλλάξει σημαντικά την εξέλιξη όπως έχει έως σήμερα σε κάθε κράτος μέλος.

(1) ΕΕ L 57 της 10.3.1993.

(2) ΕΕ L 405 της 31.12.1992.